**Ilkka Vaarasuo** (s. 25. tammikuuta 1983 Iisalmi) on suomalainen entinen jääkiekkopuolustaja. Hän pelasi urallaan SM-liigassa yhteensä 205 runkosarja- ja 12 playoff-ottelua tehopistein 2+7=9 ja keräten 110 jäähyminuuttia. Vaarasuo voitti Suomenmestaruuden JYPissä vuonna 2009. Suurimman osan urastaan hän pelasi kuitenkin Mestistä Mikkelin Jukureissa, jonka kapteenistoon Vaarasuo kuului seitsemällä kaudella ja hän voitti joukkueessa kolme Mestiksen mestaruutta. Vaarasuo pelasi urallaan myös yhden kauden Ruotsissa. Hänet tunnettiin pelityyliltään peruspuolustajana, joka ei tee kovin paljon tehopisteitä, mutta esiintyy varmoin ottein omassa puolustuspäässä.

Ura
---

Vaarasuo on Iisalmen Peli-Karhujen kasvatti. Hän muutti Jyväskylään 16-vuotiaana ja siirtyi opiskelemaan Voionmaan lukioon. Samalla Vaarasuo siirtyi JYPiin, jonka SM-liigajoukkueessa hän debytoi kaudella 2002–2003. Vaarasuo pelasi kauden aikana 21 ottelua ja murtautui loukkaantumisten myötä A-nuorista vakiokokoonpanoon. Hän teki kaksivuotisen jatkosopimuksen vuonna 2003, mutta pelasi ensimmäisen sopimuskautensa 2003–2004 lainalla Mestis-joukkue Mikkelin Jukureissa, koska hän suoritti varusmiespalveluksen Mikkelissä. Vaarasuo voitti Mestis-hopeaa keväällä 2004.

Toinen sopimuskausi 2004–2005 oli Vaarasuolle ensimmäinen kokonainen SM-liigassa; hän teki 44 runkosarjaottelussa yhden maalin, joka oli Vaarasuon liigauran ensimmäinen. Se syntyi kauden toisessa ottelussa 17. syyskuuta 2004 vieraissa Porin Ässiä vastaan. Hänen kautensa päättyi kuitenkin jalkavammaan helmikuussa 2005. Noin viikkoa myöhemmin Vaarasuo teki vuoden mittaisen jatkosopimuksen JYPin kanssa.

Vaarasuo pelasi JYPissä ehjän kauden 2005–2006 ja siirtyi kaudeksi 2006–2007 Ruotsin HockeyAllsvenskanissa pelanneeseen Leksands IF:ään. Vaarasuo palasi syksyllä 2007 Jukureihin koeajan kautta. Hän palasi lokakuussa 2007 JYPiin Karjala-turnaukseen kestävällä pikakomennuksella, kun JYPin puolustuksessa oli loukkaantumisia.  Vaarasuo teki kuitenkin loppukauden 2007–2008 kattavan jatkosopimuksen kymmenen ottelun jälkeen. Vaarasuo esitti varmoja otteita kauden aikana ja teki huhtikuussa 2008 jälleen yksivuotisen jatkosopimuksen.

Vaarasuo jäi kaudella 2008–2009 pienempään rooliin ja haki seitsemän ottelun verran vauhtia myös farmijoukkue D Teamista. Hän voitti JYPissä Suomenmestaruuden keväällä 2009. Vaarasuo palasi kaudeksi 2009–2010 Jukureihin aluksi ottelukohtaisella sopimuksella, mutta yhdeksän pelin jälkeen hän vakuutti valmennusjohdon ja teki jatkosopimuksen kevääseen 2011 asti. Taustalla Mikkeliin paluuseen olivat suurempi rooli ja siviiliasiat. Vaarasuo nousi kaudella 2010–2011 joukkueen kapteenistoon ja voitti Mestis-hopeaa keväällä 2011. Saman vuoden huhtikuussa hän teki vuoden mittaisen jatkosopimuksen Jukureiden kanssa.

Kaudella 2011–2012 Jukurit lainasi Vaarasuon toistaiseksi voimassa olleella sopimuksella Helsingin IFK:hon lokakuussa 2011. Hän pelasi siellä tuolloin kaksi ottelua tehden yhden syöttöpisteen. Vaarasuo pelasi HIFK:ssa lainalla myös kaudella 2012–2013; hän siirtyi sinne aluksi ottelukohtaisella sopimuksella syyskuussa 2012. Marraskuun lopulla HIFK jatkoi Vaarasuon lainasopimusta vuoden loppuun. Samanmittaisella sopimuksella Jukureiden suuntaan lainattiin Kristian Tuohilampi. Vaarasuo voitti Jukureissa kauden päätteeksi Mestiksen-mestaruuden, mutta joukkue hävisi kuitenkin liigakarsinnat Tampereen Ilvekselle otteluvoitoin 4–1. 

Vaarasuo teki kaudella 2013–2014 Mestiksen yhden kauden piste-ennätyksensä tehoilla 6+12=18. Hän voitti kauden päätteeksi Mestis-hopeaa. Kausi 2014–2015 päättyi Mestiksen-mestaruuteen, kuten myös seuraava kausi 2015–2016. Syyskuussa 2015 Jukurit ilmoitti Vaarasuon jatkavan joukkueessa vuoden mittaisella sopimuksella, kun Jukurit siirtyy pelaamaan SM-liigaan kaudeksi 2016–2017. Hän ei saanut kuitenkaan alkukaudella peliaikaa joukkueesta ja Vaarasuo pelasi pitkin syyskautta lainalla kasvattajaseurassaan Iisalmen Peli-Karhuissa, Mestiksessä. Jukurit lainasi hänet sinne lopulta loppukauden sopimuksella marraskuussa 2016. Vaarasuo ei esiintynyt enää Jukureiden liigajoukkueessa. 1. huhtikuuta 2017 hänet nimettiin IPK:n kapteeniksi viimeiseen karsintasarjan otteluun JYP-Akatemiaa vastaan, joka jäi Vaarasuon pelaajauran viimeiseksi.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | JYP | SM-liiga | 21 | 0 | 0 | 0 | 4 | 3 | 0 | 0 | 0 | 0 |
| 2003–2004 | Jukurit | Mestis | 40 | 1 | 2 | 3 | 12 | 5 | 0 | 0 | 0 | 0 |
| 2004–2005 | JYP | SM-liiga | 44 | 1 | 0 | 1 | 26 | – | – | – | – | – |
| 2005–2006 | JYP | SM-liiga | 54 | 1 | 3 | 4 | 24 | 3 | 0 | 0 | 0 | 0 |
| 2006–2007 | Leksands IF | Allsvenskan | 42 | 1 | 5 | 6 | 64 | 9 | 0 | 0 | 0 | 4 |
| 2007–2008 | Jukurit | Mestis | 8 | 1 | 4 | 5 | 10 | – | – | – | – | – |
|  | JYP | SM-liiga | 38 | 0 | 2 | 2 | 24 | 6 | 0 | 0 | 0 | 2 |
| 2008–2009 | D Team | Mestis | 7 | 3 | 0 | 3 | 10 | – | – | – | – | – |
|  | JYP | SM-liiga | 31 | 0 | 1 | 1 | 24 | – | – | – | – | – | Kanada-malja |
| 2009–2010 | Jukurit | Mestis | 44 | 2 | 13 | 15 | 40 | 4 | 1 | 0 | 1 | 4 |
| 2010–2011 | Jukurit | Mestis | 46 | 3 | 10 | 13 | 57 | 11 | 0 | 5 | 5 | 10 |
| 2011–2012 | Jukurit | Mestis | 40 | 3 | 5 | 8 | 46 | 9 | 1 | 2 | 3 | 8 |
|  | HIFK | SM-liiga | 2 | 0 | 1 | 1 | 0 | – | – | – | – | – |
| 2012–2013 | Jukurit | Mestis | 28 | 1 | 2 | 3 | 42 | 8 | 0 | 4 | 4 | 2 |
|  | HIFK | SM-liiga | 15 | 0 | 0 | 0 | 6 | – | – | – | – | – |
| 2013–2014 | Jukurit | Mestis | 53 | 6 | 12 | 18 | 28 | 19 | 0 | 3 | 3 | 8 |
| 2014–2015 | Jukurit | Mestis | 43 | 3 | 3 | 6 | 26 | 13 | 0 | 1 | 1 | 6 |
| 2015–2016 | Jukurit | Mestis | 37 | 0 | 2 | 2 | 24 | 7 | 0 | 3 | 3 | 4 |
| 2016–2017 | IPK | Mestis | 40 | 0 | 4 | 4 | 53 | – | – | – | – | – |
| 7 kautta | yhteensä | SM-liiga | 205 | 2 | 7 | 9 | 108 | 12 | 0 | 0 | 0 | 2 |
| 11 kautta | yhteensä | Mestis | 396 | 23 | 57 | 80 | 348 | 76 | 2 | 18 | 20 | 42 |

Lähteet
-------

* Ilkka Vaarasuo The Internet Hockey Databasessa (englanniksi)
* Ilkka Vaarasuo *Elite Prospects*. Everysport Media Group AB.  (englanniksi)

### Viitteet

1. ↑
2. ↑  Hämäläinen, Tuomas: Vaarasuo kehuu Dufvaa työmoraalista: "Hänellä on intohimoa pelille" *Jatkoaika.com*.  7.5.2016. Jatkoaika r.y. Viitattu 3.4.2017.
3. 1 2 3 4  Ilkka Vaarasuo *Elite Prospects*. Everysport Media Group AB.  (englanniksi)
4. ↑  JYP solmi jatkosopimuksia, Pihlman jatkaa *Jatkoaika.com*.  6.3.2003. Jatkoaika r.y. Viitattu 10.3.2010.
5. ↑  Jukureiden ensi kauden joukkue lähes valmis *Jatkoaika.com*.  16.5.2003. Jatkoaika r.y. Viitattu 10.3.2010.
6. 1 2  Vaarasuo nauttii vastuusta *Jatkoaika.com*.  16.1.2010. Jatkoaika r.y. Viitattu 10.3.2010.
7. ↑  Tilastot – Liiga *liiga.fi*.  17.9.2004. Jääkiekon SM-liiga Oy. Viitattu 30.11.2012.
8. ↑  Ilkka Vaarasuon kausi ohi *Jatkoaika.com*.  3.2.2005. Jatkoaika r.y. Viitattu 10.3.2010.
9. ↑  Wallinheimo jatkaa Jyväskylässä *Jatkoaika.com*.  11.2.2005. Jatkoaika r.y. Viitattu 10.3.2010.
10. ↑  Puurula ja Vaarasuo Leksandiin *Jatkoaika.com*.  23.4.2006. Jatkoaika r.y. Viitattu 10.3.2010.
11. ↑  Jukurit kiinnitti Koistisen ja kokelaat *Jatkoaika.com*.  30.8.2007. Jatkoaika r.y. Viitattu 10.3.2010.
12. ↑  Ilkka Vaarasuo JYP-puolustukseen *Jatkoaika.com*.  8.10.2007. Jatkoaika r.y. Viitattu 10.3.2010.
13. ↑  Vaarasuo kauden loppuun asti JYPissä, Erkka Leppänen Sportiin *Jatkoaika.com*.  20.11.2007. Jatkoaika r.y. Viitattu 10.3.2010.
14. ↑  JYPille kahdeksan uutta sopimusta *Jatkoaika.com*.  11.4.2008. Jatkoaika r.y. Viitattu 10.3.2010.
15. ↑  Ilkka Vaarasuolle sopimus Jukureihin *Jatkoaika.com*.  13.10.2009. Jatkoaika r.y. Viitattu 10.3.2010.
16. ↑  Jukurit julkaisi pelaajarunkonsa, mukana nimekkäitä vahvistuksia *Jatkoaika.com*.  15.4.2011. Jatkoaika r.y. Viitattu 30.11.2012.
17. ↑  HIFK vuokrasi kaksi puolustajaa *Jatkoaika.com*.  17.10.2011. Jatkoaika r.y. Viitattu 30.11.2012.
18. ↑  HIFK täydensi pelaajistoaan *Jatkoaika.com*.  17.9.2012. Jatkoaika r.y. Viitattu 30.11.2012.
19. ↑  HIFK ja Jukurit pakkikaupoilla *Jatkoaika.com*.  29.11.2012. Jatkoaika r.y. Viitattu 30.11.2012.
20. ↑  Jokereiden ensi kauden runko koossa – jatkuvuus taattu *Jatkoaika.com*.  12.4.2016. Jatkoaika r.y. Viitattu 20.4.2016.
21. ↑  Jukureilta jälleen apuja IPK:lle *Jatkoaika.com*.  18.11.2016. Jatkoaika r.y. Viitattu 18.11.2016.
22. ↑  Ilkka Vaarasuon pelaajaura päätökseen *Jatkoaika.com*.  1.4.2017. Jatkoaika r.y. Viitattu 3.4.2017.